text: Hvor skal vi gå i skole?
  06 februar 2011 kl. 16.22
  70 skolebørn i Esbjerg har holdt weekend uden at vide, hvor de skal gå i skole fra mandag morgen.
  I fredags gik Jerne Privatskole i betalingsstandsning, så nu venter et stort arbejde med at finde en ny skole til de mange børn. 
  Faktisk fik flere forældre først beskeden med posten lørdag. 
  Heller ikke hos Esbjerg Kommune, der nu står med ansvaret for over 70 skolebørn, vidste man noget som helst om lukningen.
  Formanden for Børn- og familieudvalget, Hans Erik Møller, siger dog til TV SYD, at ingen forældre skal være bekymrede - der bliver skolegang til alle børn.
  